##### N Á V R H

##### **Rámcová dohoda**

uzatvorená podľa zákona č. 343/2015 o verejnom obstarávaní a o zmene a doplnení niektorých zákonov (ďalej len „zákon“) a v zmysle ustanovenia § 269 ods.2 zákona č. 513/1991 Zb.   
Obchodného zákonníka v znení neskorších predpisov

**Čl. 1**

**ZMLUVNÉ STRANY**

**Objednávateľ**

Obchodné meno: **LESY Slovenskej republiky, štátny podnik,**

Sídlo: Námestie SNP č.8,975 66 Banská Bystrica

Zastúpený: **Ing. Ján Marhefka, generálny riaditeľ**

IČO: 36 038 351

DIČ: 2020087982

IČ DPH: SK2020087982

Číslo účtu: SK77 0200 0000 0000 0680 6312

Bankové spojenie: VÚB, a.s. Banská Bystrica

Zapísaný v OR: Okresný súd Banská Bystrica Odd. Pš Vložka č. 155/S

(ďalej len „objednávateľ“)

**Dodávateľ**

Obchodné meno:

Sídlo:

Zastúpený:

IČO:

DIČ:

IČ DPH:

Číslo účtu:

Bankové spojenie:

Zapísaný v OR:

(ďalej len „dodávateľ“)

#### Čl. 2

**PREDMET RÁMCOVEJ DOHODY**

1. Predmetom tejto rámcovej dohody (ďalej len „dohoda“) je poskytovanie služieb v oblasti manipulácie dreva, nakladania dreva a ostatné manuálne práce na expedičnom sklade (ES)................ na organizačnej zložke (OZ) - OZ ................................, podľa potrieb objednávateľa bližšie špecifikovaných v jednotlivých objednávkach vystavených na základe tejto dohody a počas platnosti tejto dohody.
2. Predmet rámcovej dohody uvedený v prvej vete bodu 2.1. ďalej len ako „predmet dohody“ sa dodávateľ zaväzuje vykonávať a postupovať v súlade:
3. s podmienkami uvedenými v súťažných podkladoch (verejnej súťaže na predmet zákazky „Manipulácia dreva na ES 2023 – 2026“ časť č.............., ktorú vyhlásil objednávateľ pod číslom xxxxxxxxxxxxx, zverejnenou v Európskom vestníku č. ...a vo Vestníku verejného obstarávania č. xxx/2022 č. xxxxx–XXX z dd.mm.2022,
4. s podmienkami uvedenými v tejto dohode,
5. Všeobecne záväznými podmienkami pre vykonávanie lesníckych činností v podmienkach štátneho podniku LESY Slovenskej republiky, ktoré tvoria neoddeliteľnú súčasť tejto dohody ako **príloha č. 1** (ďalej len „Všeobecne záväzné podmienky“),
6. s Dohodou o samofakturácii, ktorá tvorí neoddeliteľnú súčasť tejto dohody ako **príloha č. 2,**
7. s tabuľkou vysúťažených sadzieb ako **príloha č.3**,
8. s objednávkou, ktorej vzor tvorí neoddeliteľnú súčasť dohody ako **príloha č. 4** tejto dohody,
9. so Zoznamom technických prostriedkov ako **príloha č. 5**,
10. s Podkladom na určenie koeficientov úpravy medziročného nárastu sadzieb ako **príloha č. 6,**

s platnými právnymi predpismi.

* 1. Dodávateľ musí mať počas celej doby platnosti tejto dohody technické vybavenie minimálne v rozsahu uvedenom v Zozname technických prostriedkov v prílohe č.5 *v súlade s požiadavkami v podmienkach účasti na strojové vybavenie.* V prípade poruchy technického prostriedku alebo vzniku akejkoľvek inej skutočnosti, ktorej následkom je nemožnosť dodávateľa disponovať prostriedkom podľa tejto dohody, je dodávateľ povinný zabezpečiť iný prostriedok, a to do 2 dní od zistenia poruchy alebo takejto skutočnosti.
  2. Dodávateľ pre účely tejto dohody zodpovedá za práce vykonané svojimi subdodávateľmi rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) zákona osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody. Subdodávateľ musí byť zapísaný v registri partnerov verejného sektora, ak má povinnosť zapisovať sa do registra partnerov verejného sektora podľa zákona č. [315/2016 Z. z. o registri partnerov verejného sektora a o zmene a doplnení niektorých zákonov](https://www.slov-lex.sk/pravne-predpisy/SK/ZZ/2016/315/20170201) v znení neskorších predpisov.
  3. Dodávateľ určuje nasledovných subdodávateľov, ktorých bude využívať pri plnení tejto dohody

- Obchodné meno:

- Sídlo/ miesto podnikania:

- IČO:

- Osoba oprávnená konať za subdodávateľa v rozsahu meno, priezvisko, adresa pobytu a dátum narodenia

* 1. Dodávateľ zaviazaný z tejto dohody je povinný počas jej platnosti oznamovať objednávateľovi akúkoľvek zmenu údajov v rozsahu uvedenom v bode 2.5 o ktoromkoľvek subdodávateľovi uvedenom v bode 2.5. tohto článku dohody a to písomnou formou najneskôr do 15 dní odo dňa uskutočnenia zmeny. Zároveň je dodávateľ povinný oznámiť objednávateľovi telefonické a emailové kontakty na zodpovedných pracovníkov najneskôr do 15 dní odo dňa podpisu rámcovej dohody a následne do 15 dní odo dňa uskutočnenia zmeny zodpovedných pracovníkov dodávateľa.
  2. Zmena subdodávateľa uvedeného v bode 2.5. tohto článku dohody za iného subdodávateľa a/alebo doplnenie nového subdodávateľa, je možná len na základe písomného oznámenia o návrhu na zmenu subdodávateľa a následného schválenia zo strany objednávateľa. Dodávateľ je povinný uviesť vo svojom návrhu na zmenu subdodávateľa všetky údaje v zmysle bodu 2.5. tohto článku dohody. Nový subdodávateľ musí spĺňať všetky zákonné požiadavky a podmienky v zmysle platnej legislatívy a v súlade s článkom 2.2 tejto dohody. Z dôvodu zabezpečenia plynulého plnenia predmetu tejto dohody je dodávateľ oprávnený využívať nového navrhnutého subdodávateľa už odo dňa oznámenia o návrhu na zmenu subdodávateľa objednávateľovi. V prípade neschválenia nového subdodávateľa zo strany objednávateľa je dodávateľ povinný ihneď po doručení neschválenia ukončiť s týmto subdodávateľom spoluprácu a neumožniť mu plniť túto dohodu a objednávky.
  3. Nový subdodávateľ musí byť zapísaný v registri partnerov verejného sektora, ak má povinnosť zapisovať sa do registra partnerov verejného sektora.
  4. Dodávateľ sa zaväzuje dodržiavať príslušné ustanovenia zákona č. 82/2005 Z. z. o nelegálnej práci a nelegálnom zamestnávaní v znení neskorších predpisov. Čestne vyhlasuje, že predmet dohody bude vykonávaný výlučne legálne zamestnanými pracovníkmi alebo dodávateľsky v súlade so zákonom 82/2005 Z. z. Dodávateľ sa zaväzuje, že v prípade porušenia vyššie citovaného zákona a následného udelenia pokuty kontrolným orgánom objednávateľovi túto uhradí. Na túto pokutu bude dodávateľovi vystavená faktúra so splatnosťou, ktorú určí rozhodnutie kontrolného orgánu.
  5. Dodávateľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:

1. ruským občanom, spoločnostiam, subjektom alebo orgánom sídliacim v Rusku,

b) spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a

c) osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Dodávateľ k podpisu zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti.

###### **Čl. 3**

**DOBA TRVANIA DOHODY**

1. Dohoda sa uzatvára na dobu určitú a to do 31.12.2026 alebo do vyčerpania vysúťaženej celkovej ceny predmetu dohody (zákazky), podľa toho ktorá skutočnosť nastane skôr. Celková vysúťažená cena predmetu dohody predstavuje sumu ...................... bez DPH, pričom k jej naplneniu nemusí dôjsť.

**Čl. 4**

**MIESTO PLNENIA A ČAS VYKONANIA ČIASTKOVEJ ZÁKAZKY**

1. Počas trvania platnosti tejto dohody môže objednávateľ zadávať čiastkové zákazky. Zadávanie čiastkových zákaziek v zmysle tejto dohody sa bude uskutočňovať vo forme objednávok, a to výhradne na základe potreby objednávateľa. V prípade potreby objednávateľ vystaví objednávku a jej doručením dodávateľovi vzniká povinnosť dodávateľa poskytnúť plnenie za podmienok dojednaných v tejto dohode.
2. Miesto plnenia bude určené v objednávke, ktorej vzor tvorí Prílohu č. 4 tejto dohody, pričom miesto plnenia môže byť určené len v územnej pôsobnosti OZ.
3. Doručením objednávky dodávateľovi vzniká povinnosť dodávateľa poskytnúť plnenie za podmienok dojednaných v tejto dohode.

**Čl. 5**

**ZADÁVANIE ČIASTKOVÝCH ZÁKAZIEK**

1. Objednávateľ bude manipuláciu na expedičných skladoch (ďalej len manipuláciu) počas trvania dohody realizovať na základe zadávania čiastkových zákaziek a to vystavovaním jednotlivých objednávok. V prípade vystavenia objednávky na konkrétnu manipuláciu, je dodávateľ povinný ju plniť minimálne v rozsahu, v akom je ju možné plniť voľnými technickými prostriedkami podľa čl. 2 bodu 2.3 tejto dohody v osem hodinovom dennom pracovnom čase počas pracovných dní po dobu stanovenú v objednávke (ďalej aj ako „**minimálny rozsah manipulácie**“) alebo v prípade doručenia objednávky v čase kratšom ako 5 dní pred termínom začatia manipulácie, po dobu upravenú podľa bodu 5.2 tohto článku dohody, ak termíny neakceptoval. Za voľný sa považuje ten technický prostriedok, ktorým dodávateľ nemusí plniť skoršiu objednávku vystavenú na základe tejto dohody alebo ktorým plní skoršiu objednávku vystavenú na základe tejto dohody v čase, ktorý sa už podľa tejto skoršej objednávky považuje za omeškania dodávateľa s jej plnením.
2. V objednávke objednávateľ uvedie množstvo, miesto manipulácie, dobu (lehotu), v ktorej má byť manipulácia zrealizovaná prípadne ďalšiu špecifikáciu požadovaných plnení. Objednávka musí obsahovať aj dátum jej vystavenia. Objednávateľ musí objednávku doručiť dodávateľovi najneskôr 5 dní pred termínom začatia manipulácie uvedenom v objednávke. V prípade nedodržania tohto termínu pre doručenie, dodávateľ nemusí akceptovať termín začatia a ukončenia manipulácie uvedený v objednávke, pri ktorom táto podmienka nie je splnená a v prípade ich neakceptácie sa pre minimálny rozsah manipulácie termíny začatia a ukončenia posúvajú o toľko dní, o koľko dní bola objednávka doručená dodávateľovi po päť dňovom termíne.
3. Dodávateľ je povinný sa riadne oboznámiť s objednávkou, rozsahom a termínmi - vykonania požadovanej manipulácie a  najneskôr do dvoch pracovných dní odo dňa doručenia objednávky doručiť objednávateľovi podpísanú objednávku v prípade jej akceptácie v plnom rozsahu alebo oznámenie, že objednávku nad minimálny rozsah neakceptuje s uvedením dôvodov jej neakceptovania a možného termínu jej vykonania v časti nad minimálny rozsah manipulácie. Dodávateľ je povinný akceptovať a plniť objednávku v minimálnom  rozsahu manipulácie po dobu stanovenú v objednávke alebo upravenú podľa bodu 5.2., ak objednávka nebola doručená najneskôr 5 dní pred začiatkom manipulácie a dodávateľ uvedené termíny z uvedeného dôvodu neakceptoval.
4. V prípade, ak dodávateľ odmietne akceptovať objednávku nad minimálny rozsah, zmluvné strany sa zaväzujú do troch pracovných dní uskutočniť rokovanie, na ktorom sa pokúsia dohodnúť podmienky, za ktorých je možné požadovanú manipuláciu nad minimálny rozsah, pri ktorom nedošlo k akceptácii, uskutočniť. Predmetom určenia podmienok nemôže byť výška ceny, ak ju objednávateľ určil podľa tejto dohody. V prípade dosiahnutia dohody objednávateľ vystaví v súlade s dohodnutými podmienkami upravenú objednávku, ktorú je dodávateľ povinný akceptovať a podpísanú objednávku doručí objednávateľovi do 2 pracovných dní od jej doručenia. Dojednanie uvedené v predchádzajúcej vete nemá vplyv na povinnosť dodávateľa v minimálnom rozsahu plniť objednávku, ktorú čiastočne akceptoval alebo mal podľa bodu 5.3 čiastočne akceptovať.
5. V prípade, ak nedôjde k dosiahnutiu dohody podľa bodu 5.4. tohto článku dohody, môže objednávateľ odstúpiť od tejto dohody. V prípade odstúpenia od dohody môže súčasne objednávateľ odstúpiť aj od uzatvorených objednávok alebo ich častí.
6. Všetka komunikácia v rámci zadávania čiastkových zákaziek musí prebiehať písomne.
7. V prípade, ak by medzi objednávateľom a dodávateľom vznikol spor o výške minimálneho rozsahu manipulácie pri tej ktorej objednávke, tak táto skutočnosť nemá vplyv na plnenie objednávky a dodávateľ je povinný objednávku plniť v minimálnom rozsahu manipulácie. V tomto prípade sa pre potreby určenia, či dodávateľ splnil alebo nesplnil záväzok vykonať minimálny rozsah manipulácie, bude za minimálny rozsah považovať objem, ktorý dodávateľ realizoval za podmienky, že nasadil a vykonával počas celého termínu plnenia stanoveného v objednávke v 8 hodinovom dennom pracovnom čase manipulácie voľnými technickými prostriedkami, ktorými sa má manipulácia podľa tejto dohody vykonávať.
8. Ustanovenia tejto dohody upravujúce práva a povinnosti, ktoré sú naviazané a súvisia s minimálnym rozsahom manipulácie, sa nepoužijú na čiastkové zákazky (objednávky), pri ktorých dodávateľ v celom rozsahu akceptoval objednávku, teda zaviazal sa zrealizovať manipuláciu aj nad jej minimálny rozsah.

**Čl. 6**

**CENA ZA PREDMET PLNENIA**

* 1. Ceny sú dohodnuté v zmysle zákona č. 18/1966 ako ceny pevné, sú uvedené v tabuľke vysúťažených sadzieb - Príloha č. 3 Dohody, ktorá tvorí neoddeliteľnú súčasť tejto dohody. Jednotková cena (€/t.j.) stanovená dodávateľom v súťaži pri verejnom obstarávaní je záväzná aj pri zmene predpokladaného objemu prác na OZ.
  2. Zmluvné strany prehlasujú, že takto stanovená cena je záväzná a úplná. V tejto cene sú zahrnuté a zohľadnené všetky účelne vynaložené náklady dodávateľa. Uchádzačom stanovené sadzby na t.j. na prvý rok platnosti rámcovej dohody sú jej súčasťou v prílohe č.3 a na ďalšie roky sa stanovia nižšie uvedeným postupom pomocou koeficientov K1, K2.
  3. K1 - koeficient úpravy osobných a materiálových nákladov vychádza z percenta nárastu minimálnej mzdy. Koeficient K1 sa stanoví na základe platnej legislatívy, t.j. v súlade so zákonom o minimálnej mzde. Percento nárastu mesačnej minimálnej mzdy je vypočítané na základe platnej mesačnej minimálnej mzdy v danom období a oznámenou sumou mesačnej minimálnej mzdy v Zbierke zákonov Slovenskej republiky na nasledujúce obdobie (spravidla rok). Prvé posúdenie pri koeficiente K1 prebehne k 1.1.2024, nakoľko medziročný nárast osobných a materiálových nákladov medzi rokmi 2022 a 2023 už bol zohľadnený pri určení predpokladanej hodnoty zákazky.
  4. K2 – koeficient vývoja pohonných hmôt (PHL) sa stanoví na základe zverejnených priemerných cien ŠÚ SR pre SR a to zistením priamo na webovej stránke Štatistického Úradu SR. Koeficient K2 sa určuje na základe priemerných cien pohonných látok v SR (podľa technológií „Motorová nafta“, alebo „Benzín natural 95 oktánový“). Prvé posúdenie pri koeficientoch K2 prebehne po zverejnení priemerných cien za prvý kvartál 2023. Hodnota zverejnená ŠÚ SR za posudzovaný kvartál bude vždy porovnávaná s priemernou kvartálnou hodnotou od poslednej zmeny. Pri prvom posúdení bude priemerná cena za prvý Q 2023 porovnávaná s priemernou cenou za rok 2022.Vývoj koeficienta bude posudzovaný jednotlivo podľa technológií v kvartálnom intervale a ku zmene plánovacích sadzieb dôjde pri náraste/poklese ceny o 5 % a viac za technológiu.
  5. Nárast plánovacej sadzby za technológiu bude následne vypočítaný ako súčin príslušných koeficientov K1 a K2 pre posudzovanú technológiu. Koeficient úpravy osobných a materiálových nákladov – K1 pri kvartálnom posudzovaní v bežnom roku sa rovná 1,00.
  6. Koeficientom K1 sa upravia sadzby na t.j. pre všetky technologické procesy a koeficientom K2 len sadzby na t.j. pre technologické procesy, v ktorých sú použité čelné nakladače (ČN), nákladné autá (NA) a motorové píly (JMP). Sadzby na t.j. pre ten ktorý rok budú určované pripočítaním nárastov, určených podľa koeficientov K1 a K2, k poslednej platnej sadzbe na t.j.. Nárast sa určí podľa nasledovného vzorca:

Nárast = príslušný koeficient (K1) x sadzba na t.j. naposledy platná - sadzba na t.j. naposledy platná. Platné koeficienty budú určené podľa prílohy č.6

* 1. Podpísané aktuálne sadzby zašle objednávateľ obratom dodávateľovi.

**Čl. 7**

**PLATOBNÉ PODMIENKY**

1. Cenu za dodanie predmetu čiastkovej zákazky, uhradí objednávateľ na základe samofaktúr v súlade s Dohodou o samofakturácii do **21 dní** od vystavenia samofaktúry objednávateľom s výnimkou uvedenou v bode 7.8 tejto dohody. Dodávateľovi prislúcha úhrada len za skutočne vykonané plnenia podľa konkrétnej čiastkovej zákazky.

7.2. Vystavenie samofaktúry bude mesačne na základe potvrdeného dokladu o dodaní predmetu dohody – dodací list.

7.3. Faktúra bude obsahovať všetky údaje v zmysle platných právnych predpisov a tejto dohody, a to najmä tieto údaje:

* označenie povinnej a oprávnenej osoby, adresa, sídlo, IČO, IČ DPH dodávateľa,
* číslo faktúry,
* dátum vystavenia faktúry,
* deň odoslania, deň splatnosti faktúry a deň dodania,
* označenie peňažného ústavu a číslo účtu, na ktorý sa má platiť,
* celková cena bez DPH, celková DPH a celková fakturovaná suma,
* rozpis fakturovaných čiastok,
* podpis oprávnenej osoby.

7.4. V prípade, že faktúra nebude obsahovať náležitosti uvedené v tejto dohode, dodávateľ je oprávnený vrátiť ju na doplnenie.

7.5. Dodávateľ je oprávnený písomne požiadať o vykonanie úhrady faktúry pred uplynutím lehoty splatnosti. V prípade, že je žiadosť objednávateľom schválená, vykoná objednávateľ úhradu, pričom dodávateľ zároveň súhlasí s poskytnutím skonta vo výške 1% z fakturovanej ceny bez DPH.

7.6. Dodávateľ zároveň súhlasí, že zo strany objednávateľa bude v prípade schválenia skonta úhrada znížená o alikvotnú výšku skonta, t.j. bude vykonaný zápočet. Dodávateľ sa zároveň zaväzuje bezodkladne vystaviť a poslať objednávateľovi doklad o vyčíslení skonta – finančného bonusu.

7.7. Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty, § 25, ods. (6), t.j. dodávateľ vyhotoví v súvislosti s DPH len nedaňový doklad – tzv. finančný dobropis, za účelom finančného vyrovnania uplatnenej zľavy.

7.8. V prípade, ak dodávateľ uplatňuje osobitnú úpravu dane na základe prijatia platby za dodanie tovaru alebo služby podľa § 68d Zákona o DPH, nie je možné zo strany objednávateľa pristúpiť k dohode o samofakturácii. Dodávateľ uplatňujúci osobitnú úpravu dane na základe prijatia platby za dodanie tovaru alebo služby podľa § 68d Zákona o DPH vystaví objednávateľovi do 14 dní od ukončenia čiastkovej zákazky faktúru, ktorá musí obsahovať všetky obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. Faktúra je splatná do 21 dní od jej doručenia objednávateľovi.

Čl. 8

UKONČENIE ZMLUVNÝCH VZŤAHOV

1. Ukončenie zmluvných vzťahov založených touto dohodou alebo objednávkou s dodávateľom môže nastať: písomnou dohodou objednávateľa a dodávateľa, písomným odstúpením od dohody alebo písomnou výpoveďou objednávateľa, všetko za podmienok ustanovených touto dohodou a/alebo zákonom.
2. V prípade zániku tejto dohody dohodou jej zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V dohode o ukončení sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku tejto dohody.
3. Odstúpenie je možné len v prípadoch uvedených v tejto dohode alebo v prípadoch ustanovených zákonom, napríklad podľa § 19 zákona číslo 343/2015 o verejnom obstarávaní. Ak objednávateľovi vznikne v niektorom zmluvnom vzťahu založenom touto dohodou alebo objednávkou právo na odstúpenie, môže objednávateľ podľa vlastnej voľby odstúpiť od celej objednávky alebo len jej časti a/alebo od ostatných objednávok a to bez ohľadu či sa už čiastočne plnia alebo sa v budúcnosti ešte len majú plniť a/alebo od tejto dohody.
4. Ak sa porušenie zmluvnej povinnosti zmluvnou stranou pre účely odstúpenia od dohody a/alebo objednávky považuje v zmysle ods. 8.6. tohto článku alebo v zmysle § 345 a nasl. Obchodného zákonníka za podstatné porušenie dohody, môže oprávnená strana od tejto dohody a/alebo objednávky odstúpiť bez poskytnutia dodatočnej primeranej lehoty dodávateľovi na odstránenie dôvodu, pre ktorý sa odstupuje od tejto dohody a/alebo objednávky.
5. Odstúpe­nie od tejto dohody musí mať písomnú for­mu, musí byť doruč­ené druhej zmluvnej strane a musí v ňom byť uvede­ný kon­krétny dôvod odstúpe­nia, inak je neplatné.
6. Zmluvné strany sa dohodli, že za podstatné porušenie tejto dohody sa považuje najmä:

* omeškanie dodávateľa s vykonaním služby zadanej v  objednávke o viac ako 1 deň pri nakladaní sortimentov na cudzie dopravné prostriedky a viac ako 5 dní pri ostatných činnostiach,
* neakceptovanie objednávky v rozsahu a/alebo v lehote stanovenej touto dohodou,
* porušenie technologickej disciplíny dodávateľom v súlade s bodom 2.1.
* vykonanie prác dodávateľom, ktoré neboli objednávateľom zadané,
* poškodenie ciest a objektov, pri ktorom vznikla objednávateľovi škoda,
* nevykonanie služby v rozsahu dohodnutom v objednávke,
* zistenie rozdielnych údajov medzi predloženou kópiou a originálom Osvedčenia o evidencii vozidla,
* iné konanie v rozpore so všeobecne platnými právnymi predpismi (najmä platnosť STK a EK, krádež dreva),
* preukázané nekvalitné vykonanie služby dodávateľom
* vykonávanie prác subdodávateľmi, ktorí neboli uvedení v rámcovej dohode, alebo jej dodatkoch v zmysle článku II tejto dohody,
* úmyselné spôsobenie škody dodávateľom, osobou (fyzickou lebo právnickou), ktorú použije na výkon činnosti podľa tejto dohody alebo subdodávateľom na majetku objednávateľa, ako aj spôsobenie škody ľahostajnosťou alebo z nedbanlivosti.

1. Odstúpením od tejto dohody táto dohoda zaniká dňom doručenia prejavu vôle oprávnenej strany druhej zmluvnej strane. Odstúpením od dohody zanikajú všetky práva a povinnosti zmluvných strán z tejto dohody. V prípade odstúpenia od dohody, pri ktorom nedôjde aj k odstúpeniu od objednávky (objednávok), ustanovenia dohody sa použijú pre určenie práv a povinností zmluvných strán pre záväzkové vzťahy založené objednávkou. Odstúpenie sa však nedotýka nároku na náhradu škody vzniknutej porušením tejto dohody, ani nárokov na zmluvné resp. zákonné sankcie a úroky, ani zmluvných ustanovení týkajúcich sa voľby práva alebo voľby tohto zákona podľa § 262 Obchodného zákonníka, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení dohody (napríklad nároku na bezplatné odstránenie zistených chýb už poskytnutej služby). Obdobne pri odstúpení od objednávky alebo jej časti.
2. Túto dohodu je možné ukončiť aj písomnou výpoveďou zo strany objednávateľa bez udania dôvodu, pričom výpovedná lehota je 1 rok a začína plynúť prvým dňom kalendárneho mesiaca nasledujúceho po doručení výpovede dodávateľovi.

**Čl. 9**

**VYKONANIE PREDMETU DOHODY**

* 1. Pri vykonávaní služby postupuje dodávateľ na vlastnú zodpovednosť a riziko a zodpovedá za škody, ktoré spôsobil objednávateľovi ako aj tretím osobám na mieste výkonu prác.
  2. Pri plnení predmetu dohody dodávateľ zodpovedá za svoju bezpečnosť a ochranu zdravia pri práci, ako i za svojich zamestnancov. Požiadavky bezpečnosti a ochrany zdravia pri práci zabezpečuje na základe informácií poskytnutých vo Všeobecne záväzných podmienkach**.**
  3. Dodávateľ bude pri realizácii predmetu tejto zmluvy postupovať odborne. Zaväzuje sa dodržiavať všeobecne záväzné predpisy, technické normy a podmienky tejto dohody, všeobecne platné predpisy na zabezpečenie ochrany lesov pred požiarmi a požiarnej ochrany, ktorá sa na predmet činnosti vzťahuje, v rozsahu, ako bol s ňou oboznámený.
  4. Objednávateľ je oprávnený kontrolovať vykonávanie služby. Ak objednávateľ zistí, že dodávateľ vykonáva službu v rozpore so svojimi povinnosťami a požiadavkami na vykonávané práce definované vo Všeobecne záväzných podmienkach pre vykonávanie lesníckych činností v podmienkach štátneho podniku LESY Slovenskej republiky, je objednávateľ oprávnený dožadovať sa toho, aby dodávateľ odstránil vzniknuté nedostatky. Objednávateľ pre účely výkonu kontroly podľa predchádzajúcej vety vstupuje na miesto výkonu prác v súlade s touto dohodou.
  5. Objednávateľ je oprávnený pri hrubom porušení povinnosti dodávateľa okamžite zastaviť výkon dodávania služby, nariadiť dodávateľovi okamžité opustenie pracoviska, privolať orgány činné v trestnom konaní, nadriadených zástupcov objednávateľa, iné zložky štátnych orgánov (inšpektorát práce, hygienu, úrad životného prostredia apod.), písomne zachytiť priebeh porušenia výkonu dodania služby, žiadať písomné stanovisko dodávateľa služby pri porušení jeho povinností vyplývajúcich mu z tejto dohody, objednávky.
  6. Objednávateľ je oprávnený pri hrubom porušení povinnosti dodávateľa okamžite zastaviť výkon dodávania služby, nariadiť dodávateľovi okamžité opustenie pracoviska, privolať orgány činné v trestnom konaní, nadriadených zástupcov objednávateľa, iné zložky štátnych orgánov (inšpektorát práce, hygienu, úrad životného prostredia apod.), písomne zachytiť priebeh porušenia výkonu dodania služby, žiadať písomné stanovisko dodávateľa služby pri porušení jeho povinností vyplývajúcich mu z tejto dohody a objednávky.
  7. Dodávateľ je povinný upozorniť objednávateľa bez zbytočného odkladu na nevhodné pokyny, dané mu objednávateľom na vykonanie služby, taktiež ak pri vykonávaní služby zistí skryté prekážky, znemožňujúce vykonanie služby. Upozornenie môže byť telefonicky alebo písomne (faxom, listom alebo elektronicky).
  8. Objednávateľ služieb z dôvodu zmien prírodných, výrobných podmienok (najmä vplyvom počasia na výrobné podmienky), kalamitného výskytu škodlivých činiteľov, organizačných, riadiacich a iných vplyvov na lesnú výrobu (napr. zmenená požiadavka na trhu na sortiment drevnej komodity, nepriaznivej ekonomickej situácie a pod.), si vyhradzuje právo na zmenu zadávaných služieb v oblasti zmeny objemu, pracoviska a termínu voči službám vyplývajúcich z objednávky.
  9. Dodávateľ má povinnosť v prípade poruchy prostriedku uvedenom v Zozname technických prostriedkov (príloha č. 5) tento prostriedok nahradiť iným v lehote uvedenej v článku 2, bode 2.3 tejto dohody. V takomto prípade je povinný bezodkladne (pred nasadením tohto prostriedku) informovať objednávateľa o tejto zmene. Na základe tejto informácie objednávateľ zaktualizuje zoznam technických prostriedkov a jedno podpísané vyhotovenie zašle dodávateľovi.
  10. Činnosť na pracovisku pri manipulácií dreva  sa pokladá za prácu na spoločnom pracovisku. Dodávateľ pri týchto činnostiach vytvorí podmienky na zaistenie bezpečnosti a ochrany zdravia zamestnancov a ostatných osôb  na tomto spoločnom pracovisku v potrebnom rozsahu.

**Čl. 10**

**ZMLUVNÉ POKUTY**

* 1. V prípade omeškania dodávateľa s poskytnutím služby s dĺžkou trvania do 7 dní vrátane oproti termínu vyplývajúcemu z objednávky má objednávateľ právo uplatniť voči nemu zmluvnú pokutu vo výške **0,50 € za každý m3**, s ktorým je v omeškaní. V prípade omeškania dlhšieho ako 7 dní sa zmluvná pokuta podľa tohto bodu neuplatní.
  2. V prípade omeškania s  poskytnutím služby dodávateľom v trvaní 8 až 15 dní oproti termínu vyplývajúcom z objednávky, môže si objednávateľ uplatniť zmluvnú pokutu vo výške **1,50 € za každý m3**, s ktorým je v omeškaní. V prípade omeškania dlhšieho ako 15 dní sa zmluvná pokuta podľa tohto bodu neuplatní.
  3. V prípade omeškania s  poskytnutím služby dodávateľom v trvaní viac ako 15 dní oproti termínu vyplývajúcom z objednávky, môže si objednávateľ uplatniť zmluvnú pokutu vo výške **2,50 € za každý m3**, s ktorým je v omeškaní.

* 1. V prípade omeškania úhrady faktúry v zmysle článku 7 objednávateľa s platením môže si dodávateľ uplatniť úrok z omeškania **0,02 %** z dlžnej sumy za každý deň omeškania.
  2. V prípade odstúpenia od tejto dohody zo strany objednávateľa z dôvodu podstatného porušenia tejto dohody dodávateľom podľa článku 8, má objednávateľ právo uplatniť voči dodávateľovi zmluvnú pokutu vo výške **10 %** (slovom: desať percent) z celkového objemu predmetu zákazky bez DPH (dodávateľom vysúťaženej celkovej ceny podľa článku 6), ktorý ešte nebol naplnený a realizovaný.
  3. Zaplatením zmluvnej pokuty podľa tohto článku nie je dotknutý nárok objednávateľa na náhradu škody prevyšujúci výšku dohodnutej zmluvnej pokuty.
  4. Objednávateľ môže zmluvné pokuty v zmysle tohto článku aj kumulovať ak to priamo nevylučuje dojednanie tej ktorej zmluvnej pokuty.

###### **Čl. 11**

**NÁHRADA ŠKODY**

11.1. Dodávateľ bude pri plnení predmetu dohody postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto dohody. Dodávateľ sa bude riadiť východiskovými podkladmi objednávateľa, zápismi a dohodami oprávnených pracovníkov tejto dohody.

11.2. Dodávateľ zodpovedá aj za škodu, ktorá vznikne na veciach, ktoré mu boli odovzdané na základe objednávky.

**Čl. 12**

**POISTENIE ZODPOVEDNOSTI ZA ŠKODU**

12.1. Dodávateľ sa zaväzuje, že v čase plnenia predmetu dohody bude mať uzatvorenú poistnú zmluvu o poistení zodpovednosti za škody na majetku a zdraví, vrátane krytia následných finančných škôd, zodpovednosti za škodu spôsobenú pri realizácii predmetu tejto dohody a zodpovednosti za škodu pri vykonávaní podnikateľskej činnosti vo výške minimálne 10 % hodnoty zákazky uvedenej v čl. 3 ods. 1, tj. vysúťaženej celkovej ceny za celý predmet zákazky, a zaväzuje sa, že bude udržiavať takéto poistenie v platnosti počas celej doby plnenia predmetu dohody a minimálne šesť (6) mesiacov po ukončení platnosti tejto dohody.

12.2. Na požiadanie objednávateľa je dodávateľ povinný kedykoľvek predložiť dôkaz o trvaní poistenia podľa ods. 1. tohto článku dohody, pričom v prípade jeho nepredloženia má objednávateľ právo odstúpiť od dohody, objednávky alebo len časti objednávky.

12.3. Dodávateľ v plnom rozsahu zodpovedá za prípadné škody, ktoré vzniknú objednávateľovi alebo tretím osobám v súvislosti s plnením predmetu tejto dohody.

12.4. Dodávateľ zodpovedá za všetky škody priamo alebo nepriamo spôsobené pri plnení tejto dohody , a to bez ohľadu, či boli spôsobené priamo ním alebo osobami, ktoré použil pri plnení tejto dohody alebo na činnosti priamo alebo nepriamo súvisiace s nimi.

12.5. Dodávateľ zodpovedá aj za škodu, ktorá vznikne na veciach, ktoré mu boli odovzdané na základe jednotlivých zákazkových listov.

**Čl. 13**

**OSOBITNÉ DOJEDNANIA**

13.1.Dodávateľ sa zaväzuje, že subdodávateľovi poskytne za výkon takejto činnosti primeranú odmenu so splatnosťou bezprostredne nadväzujúcou na splatnosť odmeny dodávateľa (Ceny za Predmet dohody), najneskôr však v termíne uvedenom v odseku 13.12. tohto článku 13 dohody . Primeranou odmenou je odmena, ktorá sa poskytuje za obdobný výkon činnosti v mieste a čase výkonu činnosti. Dodávateľ sa zaväzuje dohodu o odmene s osobou, ktorú použije na výkon svojej činnosti a so svojím subdodávateľom uzatvoriť písomne.

13.2. Dodávateľ sa s ohľadom na náročnosť manipulácie dreva a výšku odmeny za ich výkon zaväzuje prideľovať prácu subdodávateľom rovnomerne.

13.3. Dodávateľ je povinný za účelom preukázania plnenia záväzku podľa odsekov 1. až 2. tohto článku dohody na základe písomnej výzvy objednávateľa sprístupniť objednávateľovi všetky zmluvy a iné dojednania uzatvorené medzi dodávateľom a jeho subdodávateľmi. Dodávateľ je zároveň za účelom preukázania plnenia tohto záväzku povinný na základe písomnej výzvy objednávateľa zabezpečiť pre objednávateľa sprístupnenie zmlúv a iných dojednaní uzavretých medzi subdodávateľmi.

13.4. Dodávateľ je zároveň na základe písomnej výzvy objednávateľa povinný preukázať úhradu odmien subdodávateľom z účtu zriadeného podľa odseku 13.8. tohto článku. Dodávateľ je povinný umožniť objednávateľovi nahliadnuť do dokumentov podľa predchádzajúcej vety, ako aj umožniť mu vyhotovenie odpisov a fotokópií z týchto dokumentov, pričom sa objednávateľ zaväzuje o skutočnostiach zistených v súvislosti s realizáciou oprávnení podľa tohto bodu dohody zachovávať mlčanlivosť.

13.5. Záväzku podľa ods. 1 tohto článku dohody sa dodávateľ nemôže zbaviť odkazom na jeho mlčanlivosť vo vzťahu k jeho subdodávateľovi, pričom je povinný zaviazať k obdobnej informačnej povinnosti aj subdodávateľa v súvislosti s nahliadaním do predmetných zmlúv a iných dokumentov.

13.6. Dodávateľ je povinný poskytnúť objednávateľovi súčinnosť, v prípade ak sa objednávateľ rozhodne zaviesť vnútornú kontrolu, postupy a procesy na zvýšenie efektívnosti pri nakladaní s drevnou hmotou, pri sledovaní pohybu dreva a elektronizácii týchto postupov. Ak si jednotlivé procesy, ktorých príklady sú tu uvedené, budú vyžadovať inštaláciu prístrojov alebo poskytovanie priebežných údajov súvisiacich s plnením tejto dohody zo strany dodávateľa, prípadne iné činnosti potrebné pre poskytovanie súčinnosti, dodávateľ je povinný tieto strpieť, avšak v prípade potreby vynútených výdavkov s tým súvisiacich, tieto výdavky znáša v plnom rozsahu objednávateľ.

13.7. V prípade nedodržania akejkoľvek povinnosti dodávateľa podľa tohto článku je objednávateľ oprávnený ho písomne vyzvať na nápravu porušovaných povinnosti, pričom na ich nápravu mu poskytne lehotu nie kratšiu ako desať (10) pracovných dní. V prípade, ak k náprave nedôjde ani v lehote a na základe výzvy podľa predchádzajúcej vety, je objednávateľ oprávnený požadovať od dodávateľa zaplatenie zmluvnej pokuty vo výške 500 EUR za každé jednotlivé porušenie povinnosti. Zároveň je objednávateľ opravený odstúpiť od tejto dohody a/alebo od objednávky a/alebo jej časti.

13.8. Dodávateľ sa zaväzuje, že zriadi transparentný bankový účet, ktorý bude vytvorený výlučne k platobným transakciám súvisiacim s predmetom obstarávania- tejto dohody a bude poskytovať informácie o tom, že verejný obstarávateľ – objednávateľ zaplatil úspešnému uchádzačovi – dodávateľovi ako aj k tomu, že dodávateľ zaplatil subdodávateľovi primeranú odmenu.

13.9. Cieľom tohto aspektu je dôraz verejného obstarávateľa- objednávateľa na kontrolu dodržiavania korektných vzťahov v dodávateľskom reťazci, najmä vo vzťahu k platobným podmienkam, resp. kontrolu úhrad zhotoviteľa svojim zazmluvneným subdodávateľom.

13.10. Objednávateľ je kedykoľvek oprávnený vyžadovať od dodávateľa preukázanie plnenia povinnosti dodávateľa voči svojim subdodávateľom.

13.11. Z prehľadu transparentného účtu musia byť pri odchádzajúcich platobných transakciách jednoznačne identifikovateľné tieto parametre: výška platobnej transakcie / dátum vykonania platobnej transakcie / IČO alebo meno subjektu, ktorému je platobná transakcia vykonaná, / číslo bankového účtu uvedeného subjektu.

13.12. Dodávateľ je povinný uhrádzať všetky platby v súvislosti s plneniami podľa tejto dohody svojim subdodávateľom do 5 pracovných dní odo dňa pripísania platby na účet zo strany objednávateľa.

13.13. Pokiaľ si dodávateľ neplní svoje finančné záväzky voči subdodávateľom, objednávateľ nie je povinný uhrádzať svoje splatné záväzky voči dodávateľovi a to do doby preukázania zaplatenia primeraných odmien v lehote splatnosti subdodávateľom podľa podmienok stanovených touto dohodou. Pozastavenie úhrad objednávateľom podľa tohto odseku nie je omeškaním objednávateľa s plnením si záväzkov vzniknutých mu z tejto dohody a nepovažuje sa za omeškanie s platbami. Pozastavené úhrady je dodávateľ povinný vykonať do dvoch pracovných dní po preukázaní dodávateľom, že si svoje finančné záväzky voči subdodávateľom splnil.

**Čl. 14**

**ZÁVEREČNÉ USTANOVENIA**

* 1. V prípade, ak nastanú právne skutočnosti majúce za následok zmenu v právnom postavení dodávateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene dodávateľa) alebo akákoľvek iná zmena majúca priamy vplyv na plnenie zo strany dodávateľa, je dodávateľ povinný oznámiť tieto skutočnosti objednávateľovi najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od tejto dohody. Za akúkoľvek inú zmenu sa považuje aj zmena bankového spojenia dodávateľa, pričom k tejto informácii predloží aj potvrdenie príslušnej banky.
  2. Práva a povinnosti, resp. podmienky neupravené touto dohodou sa riadia ustanoveniami Obchodného zákonníka, najmä primerane ustanoveniami upravujúcimi zmluvu o dielo. Ostatné práva a povinnosti neupravené touto dohodou a Obchodným zákonníkom sa spravujú ustanoveniami Občianskeho zákonníka.
  3. Zmluvné strany sa dohodli, že oznámenia, resp. akékoľvek písomnosti súvisiace s touto dohodou sa považujú za doručené (v prípade neprebratia adresátom) dňom nasledujúcim po dni vrátenia nedoručenej zásielky odosielateľovi.
  4. Meniť alebo doplňovať text tejto dohody je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch strán tejto dohody. Postúpiť práva z tejto dohody môže dodávateľ len na základe písomného súhlasu objednávateľa. V prípade, že dodávateľa tvorí skupina dodávateľov, tak všetci dodávatelia tvoriaci skupinu sú ako účastníci tejto dohody zaviazaní objednávateľovi spoločne a nerozdielne.
  5. Nič v tejto rámcovej dohode a ani nič zo súťažných podkladov sa nebude vykladať tak, že objednávateľ musí objednať na základe tejto dohody u dodávateľa nejaké konkrétne množstvo služby. Konkrétne množstvo zadaných objednávok za obdobie platnosti tejto rámcovej dohody bude určené výhradne objednávateľom podľa jeho potrieb a finančných možností.
  6. Dodávateľ je oprávnený postúpiť pohľadávky a iné práva vyplývajúce z tejto dohody voči objednávateľovi - LESOM Slovenskej republiky, štátny podnik len po jeho predchádzajúcom písomnom súhlase.
  7. Zmluvné strany výslovne súhlasia so zverejnením dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.
  8. Táto dohoda nadobúda účinnosť dňom nasledujúcim po dni jej zverejnenia v Centrálnom registri zmlúv v súlade s § 47a Občianskeho zákonníka, najskôr však 1.1.2023.
  9. Táto dohoda nadobúda platnosť dňom podpisu oboma zmluvnými stranami.
  10. Táto dohoda je vypracovaná v 4 vyhotoveniach, z ktorých dve si ponechá dodávateľ a dve   
       objednávateľ.
  11. Zmluvné strany a ich zástupcovia uzavreli túto dohodu slobodne, vážne, žiadna zo strán, ani jej zástupca, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu dohodu podpisujú.
  12. Objednávateľ a dodávateľ sú povinní spracúvať osobné údaje v súlade s nariadením Európskeho Parlamentu a Rady 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (GDPR), a to výlučne za účelom plnenia povinností podľa tejto dohody. Objednávateľ a dodávateľ sú povinní chrániť osobné údaje pred ich náhodným, ako aj úmyselným poškodením a zničením, náhodnou stratou, zmenou, nedovoleným prístupom a sprístupnením, ako aj pred akýmikoľvek inými neprípustnými formami spracúvania.

V Banskej Bystrici, dňa ......................... V.............................., dňa.......................

Za objednávateľa Za dodávateľa

......................................... ...........................................

Ing. Ján Marhefka

generálny riaditeľ

Prílohy:

1. Všeobecné záväzné podmienky pre vykonávanie lesníckych činností v podmienkach štátneho podniku LESY Slovenskej republiky
2. Dohoda o samofakturácii
3. Tabuľka vysúťažených sadzieb
4. Objednávka
5. Zoznam prostriedkov
6. Podklad na určenie koeficientov úpravy medziročného nárastu sadzieb